Ադոնիս Սամարաս

Ադոնիս Սամարաս (, ), հույն քաղաքական գործիչ, 2012 թվականից Հունաստանի վարչապետն, միևնույն ժամանակ՝ «Նոր ժողովրդավարության» կուսակցության (ՆԺԿ) առաջնորդ։

Կենսագրություն 
Ծնվել է Աթենքում, սովորել է իր մորական պապի հոր և նրա աներոջ հիմնած դպրոցում։ 1976 թվականին տնտեսագետի որակավորում է ստացել Հարվարդի համալսարանում։

Ընտանիք 
Ադոնիս Սամարասի հայրը եղել է սրտաբանության պրոֆեսոր, մայրը՝ գրող Պենելոպե Դելտայի թոռնուհին։ Եղբայրը ճարտարապետ է։ Հորեղբայրը՝ Գեորգ Սամարասը 1950-ական և 60-ական թվականներին երկար ժամանակ եղել է խորհրդարանի անդամ։
Ամուսնացած է, ունի երկու զավակ՝ դուստր և որդի։

Քաղաքական գործունություն 
Հունաստանի խորհրդարանի անդամ է դարձել 1977 թվականից, այնուհետև զբաղեցրել է նախարարի պաշտոններ՝ 1989 թվականից՝ ֆինանսների, իսկ 1990-1993 թվականներին Կոնստանտինոս Միցոտակիսի ՆԺԿ կառավարության կազմում՝ արտաքին գործերի։

1992 թվականին նախարարի պաշտոնից ազատվելուց հետո հիմնել է իր «Քաղաքական գարուն» կուսակցությունը, որն ուներ ՆԺԿ-ից դեպի աջ կողմնորոշված դիրք։ 1993 թվականին խորհրդարանական ընտրություններում կուսակցությունը ստացավ ձայների 4,9 %-ը․ ձեռք բերելով խորհրդարանի տասը տեղերը։ 1994 թվականի եվրախորհրդարանի ընտրություններում ունեցավ 8,7 % արդյունք և ստացավ երկու տեղ։

Քաղաքական գարունը չմասնակցեց 2000 թվականի օրենսդրական ընտրություններին և Սամարասը քաղաքական աջակցություն ցուցաբերեց ՆԺԿ-ին։ 2004 թվականի ընտրություններից առաջ լուծարելով իր կուսակցությունը, միացավ ՆԺԿ-ին և ընտրվեց եվրախորհրդարանի անդամ։

2007 թվականին ընտրվեց Հունաստանի խորհրդարանի անդամ, իսկ 2009 թվականին նշանակվեց մշակույթի նախարար։

«Նոր ժողովրդավարության» նախագահ 
2009 թվականի արտահերթ խորհրդարանական ընտրություններում կրած պարտությունից հետո ՆԺԿ-ի նախագահ Կոստաս Կարամանլիսը հրաժարվեց կուսակցության նախագահի դիրքից, նոյեմբերի 29-ին Սամարասն ընտրողների ձայների 50,18 % արդյունքով դարձավ կուսակցության նախագահ։

Siemens ընկերության հետ կապված կոռուպցիոն սկանդալների շարքից հետո Սամարասը հայտարարեց «Նոր ժողովրդավարության» դրա հետ կապ ունեցած կուսակցականներից մաքրելու մասին։

Վարչապետ 
2012 թվականի արտահերթ ընտրություններից հետո հունիսի 20-ին նշանակվել է Հունաստանի վարչապետ։

Ծանոթագրություններ 

Հունաստանի քաղաքական գործիչներ
Հարվարդի համալսարանի շրջանավարտներ
Դիվանագետներ
Հույն տնտեսագետներ